Dominika Mirgová (album)

Dominika Mirgová je debutvý štúdiový album slovenskej speváčky Dominiky Mirgovej, ktorý vydalo hudobné vydavateľstvo Sony BMG v roku 2008.

O albume 
Finalistka III. série Slovensko hľadá Superstar vydala svoj debutový album 20. septembra 2013, na ktorom pracovala so svojím producentským tímom tri mesiace. Dominikinu vizáž a fotenie mal na starosti renomovaný slovenský návrhár Lukáš Kimlička. 

Album je v rytme R&B a popu. Na albume je 12 skladieb, vrátane bonusového duetu „Spája nás“ s otcom Miroslavom Mirgom. Okrem neho s Dominikou pri nahrávaní spolupracovali: sláčikové kvarteto z Banskej Bystrice, akordeonista Drahuš Bango ml., Bystrík Červený, Michal Chrenko, raper El Suvereno a kubánsky spevák Lázaro De Jesus Hodelin Thomas. 

Prvým singlom albumu je skladba „Skoro ako v sne“, ktorá sa už v tretí týždeň vysielania v rádiách prebojovala na 13. miesto hranosti IFPI. Ku skladbe vznikol aj videoklip, ktorý by mal svoju premiéru koncom júla 2008.

Zoznam skladieb 
 „Všetko naopak“ 
 „Poslednýkrát“
 „Nechaj tak“ 
 „Skoro ako v sne“ 
 „Mi Corazón Latino“ (feat. Lazaro de Jesús Hodelin Thomas)
 „Začínam žiť“ 
 „Give It Up“ (feat. El Suvereno)
 „Vtedy sa mi páčiš“ 
 „Kým sa chápeme“ (feat. Michal Chrenko)
 „Raz ma unesieš“ 
 „Ide o všetko“ 
 „Spája nás“ (feat. Miroslav Mirga)

Albumy Dominiky Mirgovej
Debutové albumy
Hudobné albumy z 2008